**ДО**

**Г- Н ВАЛЕРИ СИМЕОНОВ**

**ЗАМЕСТНИК МИНИСТЪР-ПРЕДСЕДАТЕЛ ПО ИКОНОМИЧЕСКАТА И ДЕМОГРАФСКАТА ПОЛИТИКА И**

**ПРЕДСЕДАТЕЛ НА НАЦИОНАЛНИЯ СЪВЕТ ЗА ТРИСТРАННО СЪТРУДНИЧЕСТВО**

**СТАНОВИЩЕ**

**OT**

**БЪЛГАРСКА ТЪРГОВСКО-ПРОМИШЛЕНА ПАЛАТА**

ОТНОСНО: Законодателна промяна в Кодекса за социално осигуряване -редакция на чл. 54 б(3)

**УВАЖАЕМИ Г-Н СИМЕОНОВ,**

 Във връзка с горепосочената законодателна промяна по предложение на КТ „Подкрепа”, Българската търговско-промишлена палата (БТПП) изразява следната позиция:

БТПП, отчитайки все по-осезаемата липса на кадри в страната, съчетана с намаляване на безработицата до рекордно ниски нива и увеличение на заетостта, предложението за разширяване кръга на получаващите 60% обезщетения за безработица, е в противоречие с гореизложеното.

Вместо да се разглеждат мерки, които демотивират хората да си търсят работа, БТПП препоръчва да се направи цялостен преглед на всички обезщетения в областта на социалното подпомагане с цел преминаване от помощи към заетост.

Позволяваме си да напомним, че обезщетенията за безработица у нас са сред най-високите в ЕС – България е на второ място по най-висок коефициент на заместване на нетния доход. Получаваното обезщетение при безработица е 77% от нетния доход на лицето, когато е работило.

С уважение,

 Цветан Симеонов

 Председател на УС на БТПП